text: बिहार सरकार में समाज कल्याण मंत्री मंजू वर्मा ने अपना इस्तीफा दे दिया है। बिहार के मुजफ्फरपुर में बालिका गृह रेपकांड मामले के बाद नीतीश सरकार के पास कोई और दूसरा रास्ता न रहते हुए मंजू वर्मा को बुलाया और उनका इस्तीफा ले लिया। मंजू वर्मा के पति चंद्रेश्वर वर्मा को लेकर लगातार सवाल उठ रहे थे। क्यूंकि मंजू के पति चंद्रेश्वर वर्मा और मुज़फ़्फ़रपुर बालिका गृह कांड के मुख्य आरोपी ब्रजेश ठाकुर के बीच मोबाइल पर बातचीत होती रहती थी।